Na osnovi 102. člena Pravilnika o postopkih (so)financiranja, ocenjevanja in spremljanju izvajanja raziskovalne dejavnosti (Uradni list RS št. 45/12 s sprem. in dopol. do 92/2014)

                                 KEMIJSKI INŠTITUT LJUBLJANA

                             Hajdrihova 19, 1000 Ljubljana

objavlja razpis za kandidate (m/ž) za mlade raziskovalce (MR) v letu 2015 pri izbranih mentorjih na naslednjih raziskovalnih področjih:

Kemija – 5 MR (Andrej Perdih, Nikola Minovski, Nataša Zabukovec Logar, Irena Grgić, Barbara Mohar)

Biokemija in molekularna biologija – 1 MR (Franci Merzel)

Kemijsko inženirstvo – 2 MR (Blaž Likozar, Petar Djinović)

Materiali  - 2 MR (Ema Žagar, Marjan Bele)

Kandidati morajo izpolnjevati pogoje iz 103. člena Pravilnika o postopkih (so)financiranja, ocenjevanja in spremljanju izvajanja raziskovalne dejavnosti (Uradni list RS št. 45/12 s sprem. in dopol. do 92/2014):

· - ima najmanj univerzitetno izobrazbo ustrezne smeri, doseženo po študijskem programu, sprejetem v Republiki Sloveniji pred 11. junijem 2004, in povprečno študijsko oceno vseh izpitov in vaj (brez diplome) najmanj 8,00 ter izpolnjuje pogoje za vpis na doktorski študij, ali ima izobrazbo druge stopnje ustrezne smeri, doseženo po magistrskem študijskem programu, sprejetem v Republiki Sloveniji po 11. juniju 2004, in povprečno študijsko oceno vseh izpitov in vaj (brez diplome) najmanj 8,00, ali ima magisterij, dosežen po magistrskem študijskem programu, sprejetem v Republiki Sloveniji pred 11. junijem 2004 ali glede na prvo, drugo in tretjo alinejo primerljivo izobrazbo, doseženo na univerzah v tujini in 

· - da ni minilo več kot 5 let od zagovora diplome iz prve ali druge alineje oz. od zagovora magisterija iz tretje alineje, pri čemer se pet letno obdobje računa do 30. 9. tekočega leta; če je kandidat za mladega raziskovalca brez finančne podpore agencije ali ministrstva, pristojnega za znanost, že vpisan na podiplomski študij, se obdobje od zagovora diplome oz. magisterija podaljša nad 5 let, in sicer se za vsak vpisani letnik doda eno leto. 

Če je kandidat za mladega raziskovalca že vpisan na podiplomski študij za pridobitev znanstvenega naziva ali ima magisterij, dosežen po magistrskem študijskem programu, sprejetem v Republiki Sloveniji pred 11. junijem 2004, povprečna ocena dodiplomskega študija ni pomembna, razen v primeru ponovnega vpisa v prvi letnik podiplomskega študija. 

Če je kandidat za mladega raziskovalca izkoristil starševski dopust – pri čemer se za enega otroka upošteva 1 leto – se obdobje od zagovora diplome oziroma magisterija podaljša nad 5 let. Enako velja za daljšo, več kot šestmesečno, dokumentirano bolezensko odsotnost kandidata. 

Mladi raziskovalci, ki so že bili financirani v programu mladih raziskovalcev, pa so pogodbo predčasno prekinili ali programa usposabljanja niso izpolnili v pogodbenem roku, ne morejo kandidirati na razpis. 

Merila za ocenjevanje kandidatov so: 

· povprečna študijska ocena vseh izpitov in vaj (brez diplome), opravljenih mora biti vsaj 80% vseh izpitov in vaj na dodiplomskem študiju; 

· že zaključen znanstveni magisterij; 

· vpis na podiplomski študij za pridobitev znanstvenega naziva; 

· prejete nagrade oziroma priznanja; 

· objavljeni članki; 
· sodelovanje pri raziskovalnem delu. Vrednotenje meril določi raziskovalna organizacija. 
Prijava na javni razpis mora vsebovati:

1. prijavni obrazec in 3 izjave kandidata (glej spodaj »priloge«)

2. dokazila o izobrazbi:

· fotokopijo diplome (diploma s prilogo) oziroma izjavo, da bo kandidat diplomiral  ali nostrificiral diplomo do vključno 15.9.2015 (do tega datuma mora predložiti dokumentacijo na Kemijski inštitut); 

· potrdilo o povprečni oceni vseh izpitov in vaj na dodiplomskem študiju (brez diplome) navedbam mora biti priloženo potrdilo izobraževalne organizacije;
· ob eventualnem zaključenem magisteriju – priložiti potrdilo;
· če je že vpisan na podiplomski študij – priložiti potrdilo;
· o prejetih nagradah in priznanjih – priložiti ustrezno dokazilo;
· o objavljenih znanstvenih člankih z navedbo ali gre za avtorstvo ali soavtorstvo (s kakšnim sorazmernim delom) – priložiti izpis iz COBISS;

· o morebitnem dosedanjem sodelovanju pri raziskovalnem delu – navedbam je potrebno priložiti čimbolj podroben opis dosedanjega sodelovanja z morebitnimi referencami;

· pisno izjavo kandidata, da še ni bil financiran v programu mladih raziskovalcev;

Prijave z dokazili o izobrazbi, prijavnim obrazcem in tremi izjavami kandidata sprejema kadrovska služba Kemijskega inštituta do 14.8.2015 na naslov: Kemijski inštitut, Hajdrihova 19, 1001 Ljubljana, z oznako: »MR-2015« z navedenim raziskovalnim področjem.

Priloge:

- prijavni obrazec - 2015
- izjava 1 - 2015
- izjava 2 - 2015
- izjava 3 – 2015
Za dodatne informacije naj se kandidati obrnejo na Kadrovsko službo Kemijskega Inštituta; na št. 01/47 60 217 (vsak delavnik med 9.00 – 11.00). 

